માતા-પિતાએ પોતાનાં બાળકો પર વિશ્ર્વાસ રાખવો જોઈએ. આ વિશ્ર્વાસ જ તેમનાં અને બાળકો વચ્ચે સમજણના દ્વાર ખોલશે. ડરભર્યા વાતાવરણમાં ક્યારેય ભણી શકાતું નથી એ ડર પરિવારમાં તબાહી લાવી દે છે. કેટલાંક મા-બાપે બાળપણમાં જે સ્વપ્નો જોયાં હોય છે, તેમના એ સ્વપ્નો પોતાના બાળક થકી પૂર્ણ થાય તેવું ઇચ્છે છે, તેમને તેમના બાળકોની ક્ષમતા અને પરવરિશ ચકાસ્યા વગર આમ ન જ કરવું જોઈએ. આ બાબતોને લઈને બાળકે જ્યારે તેમનાં-માતાપિતાનો મૂડ સારો હોય ત્યારે વાત કરવી જોઈએ. માતા-પિતા પોતાના બાળકના શિક્ષણને સામાજિક પ્રતિષ્ઠાનું પ્રતીક ક્યારેય ન બનાવે. તમારા બાળકનું સામર્થ્ય અને ક્ષમતાની સરખામણી અન્યો સાથે ક્યારેય ન કરશો. દરેક બાળકમાં પરમશક્તિ રહેલી હોય છે.